Държавен вестник, бр. 98, 2019 г., стр. 15

БРОЙ  98	
Д Ъ Р Ж А В Е Н  В Е С Т Н И К 	
СТР.  15  
Правни последици от отмяната и залича-
ването на регистрацията
Чл. 38. (1) Отмяната на регистрацията на 
марка по чл. 35 има действие от датата на 
подаване на искането за отмяна.
(2) По искане на една от страните по спора 
в решението относно искането за отмяна може 
да бъде определена по-ранна дата от датата, 
на която е възникнало едно от основанията 
за отмяна.
(3) Заличаването на регистрацията на 
марка има действие от датата на подаване 
на заявката за регистрация.
(4) Отмяната и заличаването на регистра-
цията не засягат:
1. влезли в сила решения по искове за 
нарушение, доколкото са изпълнени преди 
отмяната или заличаването;
2. лицензионни договори, доколкото са 
изпълнени преди отмяната или заличаването, 
освен ако е уговорено друго.
Раздел V
Колективни и сертификатни марки
Колективни марки
Чл. 39. (1) Колективната марка е марка, 
посочена като такава при подаване на заяв-
ката за регистрация, която е притежание на 
сдружение на производители, търговци, на 
лица, извършващи услуги, които са правоспо-
собни съгласно приложимото право, както и 
на юридически лица – субекти на публичното 
право, и която е способна да отличава стоките 
или услугите на членовете на сдружението от 
стоките или услугите на други лица.
(2) Знаци, указващи географския произход 
на стоките или услугите, се регистрират като 
колективни марки, но притежателят им не 
може да забрани на трети лица да използват в 
търговската си дейност тези знаци, доколкото 
това използване е в съответствие с добросъ-
вестната търговска практика и не може да се 
противопоставя на трето лице, имащо право 
да използва географско означение.
(3) Сдружението задължително приема 
правила за използване на колективната марка, 
които съдържат: данни за лицата, които могат 
да използват марката; условия за членство в 
сдружението; условия за използване на марка-
та, санкциите, които се налагат при нарушение 
на правилата за използване, и основанията, 
поради които на член на сдружението може 
да се забрани използването на колективната 
марка. С правилата за използване се дава 
право на всяко лице, чиито стоки или услу-
ги са с произход от съответния географски 
район, да стане член на сдружението, което 
е притежател на марката, при условие че ли-
цето изпълнява всички останали изисквания, 
включени в правилата.
(4) Правото върху колективна марка не 
може да се прехвърля. Лица, които не са 
членове на сдружението, не могат да получат 
разрешение за използването є.
(5) Освен на основанията, предвидени 
в раздели I и IV на тази глава, с изключе-
ние на член 11, ал. 1, т. 4, не се регистрира 
колективна марка или регистрацията є се 
заличава, когато:
1. не са спазени разпоредбите на ал. 1 и 3;
2. правилата за използване на тази колек-
тивна марка противоречат на обществения 
ред или на добрите нрави;
3. има опасност трети лица да бъдат 
въведени в заблуждение по отношение на 
характера или значението на марката, по-
специално когато има вероятност марката 
да бъде възприета като нещо различно от 
колективна марка.
(6) Разпоредбата на ал. 5 не се прилага, 
ако правилата по ал. 3 за използване на ко-
лективната марка бъдат изменени.
Сертификатни марки
Чл. 40. (1) Сертификатната марка е марка, 
която е посочена като такава при подаване 
на заявката за регистрация и която е спо-
собна да отличава стоките или услугите, по 
отношение на които притежателят є удосто-
верява материала, метода на производство 
на стоките или начина на предоставяне на 
услугите, качеството, точността или други 
техни характеристики, с изключение на гео-
графския произход, от стоките или услугите, 
чиито характеристики не са удостоверени по 
този начин.
(2) Притежателят на марката задължително 
приема правила за използване на сертификат-
ната марка, които съдържат: указания за ка-
чеството, материала или други характеристики 
на стоките или услугите; мерките за контрол, 
които притежателят на сертификатната марка 
упражнява, и санкциите, които налага.
(3) Заявка за сертификатна марка може да 
подава всяко физическо или юридическо лице, 
както и субектите на публичното право. При-
тежателят на сертификатна марка не може да 
я използва за означаване на произвежданите 
от него стоки или услуги.
(4) Освен на основанията, предвидени в 
раздели I и IV на тази глава, не се регистрира 
сертификатна марка или регистрацията є се 
заличава, когато:
1. не са спазени разпоредбите на ал. 1 и 2;
2. правилата за използване на тази серти-
фикатна марка противоречат на обществения 
ред или на добрите нрави;
3. има опасност обществеността да бъде 
въведена в заблуждение по отношение на 
характера или значението на марката, по-
специално когато има вероятност марката 
да бъде възприета като нещо различно от 
сертификатна марка.